ปกติหากินอาหารทะเลในห้าง มักจะหาไม่ใช่ง่ายๆ  หาให้อร่อยด้วย ยิ่งยากเข้าไปอีก ...​ แต่ถ้าให้นึกร้านในห้างแล้ว ก็จะนึกออกแต่แหลมเจริญซีฟู้ดนี่แหละ

วันที่ผมไปทาน เค้ามีส่วนลด 10% ให้บัตรกรุงศรี (Krungsri) นะครับ ไม่รู้ว่ามี pro นี้ถึงเมื่อไหร่นะครับ ถ้าไงลองเช็คกันดูก่อน (เหมือนว่าบัตรอื่นก็จะลดด้วยครับ)

- ห่อหมกปลาอินทรีย์ (120.-)
- หอยเชลล์อบเนย (185.-) จานนี้อร่อยเลยครับ ผมชอบนะ หอยตัวใหญ่กำลังดีเลย
- ต้มยำกุ้งน้ำข้น (260.-) น้ำซุปข้นแต่ผมว่ารสชาติมันไม่จัดอย่างที่ชอบ ไม่แนะนำครับ
- ปลากระพงทอดราดน้ำปลา (420.-) อันนี้แหละตัวจริง หนึ่งในพระเอกของร้านนี้ อร่อยจริงอะไรจริง แนะนำว่าต้องสั่งครับ
- ออส่วนหอยนางรม (150.-) จานนี้รสชาติธรรมดาๆ นะ แต่ทางร้านใส่หอยมาได้เยอะสะใจดีครับ
- หมึกไข่ย่าง (210.-) สำหรับมื้อนี้ เมนูนี้คือเมนูที่ผมไม่ชอบที่สุดแฮะ คิดว่าถ้าสั่งเป็นหมึกไข่นึ่งมะนาวคงถูกปากกว่า
- โต้วเหมี่ยวไฟแดง (100.-) จานนี้ผมชอบนะ แต่สังเกตจากแก๊งที่ไปกินด้วยดูจะไม่ถูกปากและหลายคนไม่เคยกินมาก่อน ฮ่าๆ
- ของทะเลที่นี่ค่อนข้างใช้แบบตัวใหญ่ๆ ครับ อย่างกุ้งอบวุ้นเส้น (270.-) ก็จะใช้กุ้งตัวใหญ่ๆ ซึ่งมันเต็มปากเต็มคำดี
- หอยนางรมสด  สามารถสั่งเป็นตัวๆ ได้เลย แต่วันที่ไปหมด อดกิน ฮ่าๆ

ราคาอาหารในเมนูยังไม่รวม service charge นะครับ มื้อนี้ไปกิน 7 คน สั่งกันแบบจัดเต็ม ออกมา 2,391 บาท ไม่ถูกและไม่แพงเกินไป ส่วนตัวแล้วผมชอบรสชาติอาหารร้านนี้นะ เป็นมาตรฐานดี
